Diari Oficial de la Generalitat Valenciana


Sumari del DOGV 6384, del 26-10-2010 (2010/11706)

DECRET 176/2010, de 22 d'octubre, del Consell, pel qual s'autoritza la implantació d'ensenyances universitàries oficials de grau a la Universitat de València-Estudi General.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6384

Data del DOGV
:   26-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/11990


Data del document
:   22-10-2010

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Universitat de València
    * legislació
    * centre d'ensenyament
    * universitat
    * ensenyament superior

DECRET 176/2010, de 22 d'octubre, del Consell, pel qual s'autoritza la implantació d'ensenyances universitàries oficials de grau a la Universitat de València-Estudi General. [2010/11351]  
La Universitat de València-Estudi General ha sol·licitat l'autorització per a impartir les ensenyances universitàries oficials de grau que s'indiquen en l'annex d'este decret.  
El Consell Valencià d'Universitats i de Formació Superior va ser informat de les propostes d'implantació de les ensenyances en la reunió del dia 31 de març de 2010.  
L'Agència Valenciana d'Avaluació i Prospectiva (AVAP) ha emés el preceptiu informe favorable.  
Així mateix, la Universitat de València-Estudi General ha instruït un expedient per al Centre Florida Universitària, adscrit a la dita universitat, pel Decret 19/1998, de 24 de febrer, del Consell, a l'efecte d'ampliar l'adscripció a les ensenyances adreçades a l'obtenció de diversos graus, i consta en l'expedient el Conveni d'Adscripció, la proposta favorable del Consell de Govern, així com l'informe favorable del Consell Social.  
Els corresponents plans d'estudi han sigut verificats pel Consell d'Universitats.   
Per això, de conformitat amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 22 d'octubre de 2010,  
DECRETE  
Article 1. Autorització d'ensenyances  
S'autoritza la Universitat de València-Estudi General per a implantar, en el curs 2010-2011, les ensenyances adreçades a l'obtenció dels títols oficials de grau que s'indiquen en l'annex del present decret, i tot això en els termes consignats en la memòria presentada a l'Agència Nacional d'Avaluació de la Qualitat i Acreditació.  
Article 2. Autorització d'ensenyances al centre adscrit Florida Universitària   
S'autoritza el centre Florida Universitària, adscrit a la Universitat de València-Estudi General, per a implantar en el curs 2010-2011 les ensenyances de grau que figuren en l'annex del present decret.  
Article 3. Inscripció en el Registre i els seus efectes  
De la present autorització s'informarà al Ministeri d'Educació, per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 4. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la Universitat, una vegada que el govern haja aprovat el caràcter oficial dels títols, ordenarà la publicació dels plans d'estudi en el Butlletí Oficial de l'Estat i en el Diari Oficial de la Comunitat Valenciana.   
Article 5. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, en la redacció donada pel Reial Decret 861/2010, de 2 de juliol, de modificació de l'anterior.  
Article 6. Expedició de títols  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució   
Es faculta el conseller d'Educació per a l'aplicació i l'execució del present decret.  
Valencia, 22 d'octubre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
GRAUS 2010/2011  
 UNIVERSITAT DE VALÈNCIA-ESTUDI GENERAL.  
1. Grau en Administració i Direcció d'Empreses, les ensenyances del qual seran organitzades per la Facultat d'Economia.  
2. Grau en Ciències Polítiques i de l'Administració Pública, les ensenyances del qual seran organitzades per la Facultat de Dret.  
3. Grau en Criminologia, les ensenyances del qual seran organitzades per la Facultat de Dret.  
4. Grau en Dret, les ensenyances del qual seran organitzades per la Facultat de Dret.  
5. Grau en Economia, les ensenyances del qual seran organitzades per la Facultat d'Economia.   
6. Grau en Infermeria, les ensenyances del qual seran organitzades per l'Escola Universitària d'Infermeria i Podologia, per l'Escola Universitària d'Infermeria La Fe i per l'Escola Universitària d'Infermeria Nostra Senyora del Sagrat Cor de Castelló.  
7. Grau en Estudis Hispànics, Llengua Espanyola i les seues Literatures, les ensenyances del qual seran organitzades per la Facultat de Filologia, Traducció i Comunicació.  
8. Grau en Estudis Anglesos, les ensenyances del qual seran organitzades per la Facultat de Filologia, Traducció i Comunicació.  
9. Grau en Filologia Catalana, les ensenyances del qual seran organitzades per la Facultat de Filologia, Traducció i Comunicació.  
10. Grau en Filologia Clàssica, les ensenyances del qual seran organitzades per la Facultat de Filologia, Traducció i Comunicació.  
11. Grau en Filosofia, les ensenyances del qual seran organitzades per la Facultat de Filosofia i Ciències de l'Educació.  
12. Grau en Finances i Comptabilitat, les ensenyances del qual seran organitzades per la Facultat d'Economia.  
13. Grau en Física, les ensenyances del qual seran organitzades per la Facultat de Física.  
14. Grau en Enginyeria Informàtica, les ensenyances del qual seran organitzades per l'Escola Tècnica Superior d'Enginyeria.  
15. Grau en Enginyeria Multimèdia, les ensenyances del qual seran organitzades per l'Escola Tècnica Superior d'Enginyeria.   
16. Grau en Enginyeria Química, les ensenyances del qual seran organitzades per l'Escola Tècnica Superior d'Enginyeria.   
17. Grau en Enginyeria Electrònica de Telecomunicació, les ensenyances del qual seran organitzades per l'Escola Tècnica Superior d'Enginyeria.   
18. Grau en Enginyeria Electrònica Industrial, les ensenyances del qual seran organitzades per l'Escola Tècnica Superior d'Enginyeria.   
19. Grau en Enginyeria Telemàtica, les ensenyances del qual seran organitzades per l'Escola Tècnica Superior d'Enginyeria.   
20. Grau en Negocis Internacionals (International Business), les ensenyances del qual seran organitzades per la Facultat d'Economia.  
21. Grau en Llengües Modernes i les seues Literatures, les ensenyances del qual seran organitzades per la Facultat de Filologia, Traducció i Comunicació.   
22. Grau en Logopèdia, les ensenyances del qual seran organitzades per la Facultat de Psicologia.  
23. Grau en Matemàtiques, les ensenyances del qual seran organitzades per la Facultat de Ciències Matemàtiques.  
24. Grau en Medicina, les ensenyances del qual seran organitzades per la Facultat de Medicina i Odontologia.  
25. Grau en Odontologia, les ensenyances del qual seran organitzades per la Facultat de Medicina i Odontologia.  
26. Grau en Òptica i Optometria, les ensenyances del qual seran organitzades per la Facultat de Física.   
27. Grau en Podologia, les ensenyances del qual seran organitzades per l'Escola Universitària d'Infermeria i Podologia.   
28. Grau en Química, les ensenyances del qual seran organitzades per la Facultat de Química.   
29. Grau en Sociologia, les ensenyances del qual seran organitzades per la Facultat de Ciències Socials.  
30. Grau en Traducció i Mediació Interlingüística, les ensenyances del qual seran organitzades per la Facultat de Filologia, Traducció i Comunicació.  
31. Grau en Turisme, les ensenyances del qual seran organitzades per la Facultat d'Economia.   
32. Grau en Geografia i Medi Ambient, les ensenyances del qual seran organitzades per la Facultat de Geografia i Història.   
CENTRE ADSCRIT FLORIDA UNIVERSITÀRIA  
33. Grau en Administració i Direcció d'Empreses   
34. Grau en Finances i Comptabilitat   
35. Grau en Turisme   
36. Grau en Educació Primària